text: [{"text_idx": "#000002", "text": "Microsoft Power BI er eitt lei\u00f0slukunningarambo\u00f0, sum kann savna da\u0301tur fra\u0301 alskyns keldum m.a. Business Central/Dynamics NAV, SQL, Excel, Google Analytics o.a. Power BI ver\u00f0ur ny\u0301tt til at vi\u00f0ger\u00f0a og greina da\u0301tur a\u0301 ein bru\u0301karavinarligan ha\u0301tt. Hesar greiningar ver\u00f0a gj\u00f8rdar til u\u0301rrit (rapportir) og kunningarbretti (dashboards), sum kunnu lutast vi\u00f0 starvsfelagar og onnur."}, {"text_idx": "#000003", "text": "Ni\u00f0anfyri er eitt interaktivt d\u00f8mi um eina rapport til goymslu. Leinkja til rapport i\u0301 fullari st\u00f8dd her."}, {"text_idx": "#000004", "text": "Vi\u00f0 Power BI f\u00e6st innlit i\u0301 vi\u00f0urskifti, sum annars hava ligi\u00f0 sum goymdar upply\u0301singar ella sum t\u00f8rva ny\u0301tt li\u0301v. Hesi innlit geva betri yvirlit, sum ta\u0301 samanum kemur kunnu bru\u0301kast til at taka betri lei\u00f0sluavger\u00f0ir, sum eru stu\u00f0la\u00f0ar av da\u0301tum i\u0301 sta\u00f0in fyri av varhuga."}, {"text_idx": "#000005", "text": "Power BI hevur veri\u00f0 markna\u00f0arlei\u00f0andi ambo\u00f0i\u00f0 innan lei\u00f0slukunning (Business Intelligence) i\u0301 fleiri a\u0301r. Vi\u00f0 ny\u0301skapandi evnum innan visualisering vi\u00f0 samvirknum kunningarbrettum, kann ambo\u00f0i\u00f0 veita feskastu lyklat\u00f8lini, sum geva eina grei\u00f0a mynd av virkseminum i\u0301 fyrit\u00f8kuni."}, {"text_idx": "#000006", "text": "Lyklat\u00f8l og greiningar av s\u00f8lu, rakstri, goymslu, i\u0301l\u00f8gum og verk\u00e6tlanum eru n\u00f8kur av teimum mest eftirspurdu u\u0301rritunum, sum vit merkja innan lei\u00f0slukunning. Hesi u\u0301rrit og kunningarbretti kunnu ny\u0301tast a\u0301 alskyns eindum, m.a. a\u0301 teldum, teldlum, snildfonum og ski\u0301ggjum."}, {"text_idx": "#000008", "text": "Ni\u00f0anfyri er eitt d\u00f8mi vi\u00f0 einari s\u00f8lurapport. Leinkja til rapport i\u0301 fullari st\u00f8dd her."}, {"text_idx": "#000009", "text": "Rapportin ni\u00f0anfyri vi\u0301sir s\u00f8lut\u00f8l og vitjunart\u00f8l fyri ein nethandil. Rapportin er deild yvir tv\u00e6r si\u0301\u00f0ur, har tann fyrra vi\u0301sir t\u00f8l fra\u0301 Google Analytics, me\u00f0an tann seinna si\u0301\u00f0an vi\u0301sur s\u00f8lut\u00f8lini fyri nethandilin i\u0301 Business Central"}]